recursal/SuperWikiNEXT-32B huggingface dataset:
**கீழ்பென்னாத்தூர் மீனாட்சி சுந்தரேசுவரர் கோயில்** என்பது 
திருவண்ணாமலை மாவட்டம் கீழ்பென்னாத்தூர் பேரூரில் அமைந்துள்ள சிவன் கோவிலாகும். மீனாட்சி சுந்தரேஸ்வரர் கோயில் சுமார் 300 ஆண்டுகள் பழமை வாய்ந்ததாகும். காசு செட்டியார் என்பவர் இக்கோவிலை புரணமைத்து கோபுரம் கட்டி கும்பாபிஷேகம் செய்ததாக சொல்லப்படுகிறது.

குடமுழுக்கு
-----------

பராமரிப்பு இன்றி இடிந்தநிலையில் இருந்த இந்த கோயில் சிவனேய அன்பர்கள் இணைந்து திருப்பணிகள் செய்ய முயற்சி மேற்கொள்ளப்பட்டது. தமிழக அரசின் சார்பிலும் திருகோவிலில் திருப்பணிகள் செய்துதரப்பட்டது. பின்னர் இத்திருக்கோவிலுக்கு குடமுழுக்குவிழா 30 அக்டோபர் 2014 அன்று நடைபெற்றது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆருள்மிகு மீனாட்சி சுந்தரேசர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகாசிவன்ராத்திரி முக்கிய திருவிழாவாக நடைபெறுகிறது.

இக்கோவிலில் பிரதோஷ வழிபாடு, ராகு கால பூஜை, பைரவர் அஷ்டமி வழிபாடு, நவக்கிரக பூஜை, அன்னாபிஷேகம், திரு விளக்கு பூஜை உள்ளிட்ட பல பூஜைகள் நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
3. ↑  "அருணாசலேஸ்வரர் கோயிலில் பிரதோஷ சிறப்பு வழிபாடு". *Dinamani*.
**நான்கு கில்லாடிகள்** (*Naangu Killadigal*) 1969 ஆம் ஆண்டு வெளிவந்த தமிழ்த் திரைப்படமாகும். எல். பாலு இயக்கத்தில் வெளிவந்த இத்திரைப்படத்தில் ஜெய்சங்கர், பாரதி மற்றும் பலரும் நடித்துள்ளனர்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தங்களது குற்றங்களுக்காகச் சிறைத்தண்டனையில் இருந்து மீண்டுவரும் நான்கு நண்பர்கள் திரைப்படம் எடுத்து தம் குடும்பத்திற்குப் பண உதவி செய்ய முயலுகின்றனர். பிரம்மா புரொடக்ஷன்ஸ் என்ற பெயரில் படத்தயாரிப்பில் இறங்குகிறார்கள். நரேந்திரன், சந்தோஷ்குமாரி என்னும் முன்னணி நடிகர்களை வைத்து ஒரு கொலைச் சம்பவத்தை மையப்படுத்தி படமும் எடுக்கின்றனர். சந்தோஷ்குமாரி, இயக்குனர் குமார் இருவருக்கும் இடையே காதல் மலருகிறது. சந்தோஷ்குமாரியை மணக்க விரும்பும் நரேந்திரன் தனது கையாள் மூலம் இயக்குனர் குமாரைக் கொல்ல ஏற்பாடு செய்கிறான். கொலை முயற்சி தோல்வியுற்று, நரேந்திரனும் அவன் கையாளும் கைது செய்யப்படுகிறார்கள். இயக்குனர் குமார் ஜெய்சங்கர், தயாரிப்பாளர் ஐயர் மனோகர், மேனேஜர் நடனம் தேங்காய் சீனிவாசன், பார்ட்னர் பாபு சுருளிராஜன் தங்கள் தயாரிப்பான "பூக்காரி" படத்தை வெளியிடுகிறார்கள். அந்த படத்தைத் தயாரித்து வெளியிட தாம் செய்த குற்றங்களை ஒப்புக்கொண்டு நால்வரும் சிறைக்குச் செல்கிறார்கள். படத்தின் நூறாவது நாள் வெற்றிவிழாவில் தமது குடும்பத்தாரைச் சந்தித்து சீக்கிரம் திரும்பி வருவதாக நான்கு நண்பர்களும் விடைபெறுகிறார்கள்.

பாடல்கள்
--------

இத்திரைப்படத்திற்கு வேதா இசையமைத்திருந்தார். பாடல் வரிகளை கண்ணதாசன், ஏ. எல். நாராயணன் ஆகியோர் எழுதியிருந்தனர்.

| பாடல் | பாடகர்(கள்) | நீளம் |
| --- | --- | --- |
| "செவ்வானத்தில் ஒரு நட்சத்திரம்" | டி. எம். சௌந்தரராஜன், பி. சுசீலா | 03:22 |
| "நெஞ்சுக்கு நிம்மதி" | பி. சுசீலா | 03:19 |
| "எது எதிலே பொருந்துமோ" | பி. சுசீலா, எல். ஆர். ஈஸ்வரி | 03:17 |
| "பூக்கடப் பக்கம் டீக்கடையோரம்" | எஸ். வி. பொன்னுசாமி, எல். ஆர். ஈசுவரி | 03:56 |

மேற்கோள்கள்
-----------

1. ↑  "Nangu Killadigal". *இந்தியன் எக்சுபிரசு*: pp. 5. 25 September 1969. .
2. ↑  "Naangu Killadigal (Original Motion Picture Soundtrack) – EP". *Apple Music*. Archived from the original on 19 ஆகத்து 2021. பார்க்கப்பட்ட நாள் 19 ஆகத்து 2021.
3. ↑  "Kattu Roja ,Nangu Killadigal Tamil Film LP Vinyl Record by K.V.Mahadevan , Veda". *Mossymart*. Archived from the original on 25 செப்தெம்பர் 2021. பார்க்கப்பட்ட நாள் 25 செப்தெம்பர் 2021. `{{cite web}}`: Check date values in: `|access-date=` and `|archive-date=` (help)
**அமீர் சுபானி** (*Amir Subhani*) இந்தியாவின் பீகார் மாநிலத்தைச் சேர்ந்த இந்திய ஆட்சிப்பணி அலுவலர் ஆவார். 1987 ஆம் ஆண்டில் நடைபெற்ற இந்திய ஆட்சிப் பணியாளர் தேர்வில் வெற்றி பெற்ற இவர் தற்போது பீகார் அரசின் தலைமைச் செயலாளராக உள்ளார்.

தொழில்
------

அமீர் சுபானி துணைக் கோட்ட அதிகாரியாக தனது பணியைத் தொடங்கினார். 1993 ஆம் ஆண்டில் போச்பூர் மாவட்டத்தின் மாவட்ட ஆட்சியாளராக நியமிக்கப்பட்டார். பின்னர் 1994 ஆம் ஆண்டு பாட்னா மாவட்ட ஆட்சியராகப் பொறுப்பேற்றார். 2005 ஆம் ஆண்டு இவர் பீகார் மாநில பால் கூட்டுறவு கூட்டமைப்பின் தலைவரானார். சுபானி பீகார் அரசாங்கத்தில் முதன்மை செயலாளர், உள்துறை செயலாளர் போன்ற பல்வேறு பதவிகளில் பணியாற்றியுள்ளார். 2022 ஆம் ஆண்டு சனவரி மாதம் முதல் தேதியன்று பீகார் மாநிலத்தின் தலைமைச் செயலாளராகப் பொறுப்பேற்றார். சிறுபான்மைக் குழுவிலிருந்து பீகாரின் தலைமைச் செயலாளராக பதவி வகித்த முதல் நபர் என்ற சிறப்பு இவருக்குக் கிடைத்தது.

மேற்கோள்கள்
-----------

1. ↑  "'जानें कैसी है सुबहानी की 'कहानी'". *www.abplive.com* (in இந்தி). 2021-12-31. பார்க்கப்பட்ட நாள் 2022-12-25.
2. ↑  "Civil List IAS". *easy.nic.in*.
3. ↑  www.ETGovernment.com. "Top IAS Amir Subhani to be new Bihar chief secretary, Government News, ET Government". *ETGovernment.com* (in ஆங்கிலம்). பார்க்கப்பட்ட நாள் 2022-12-25.
4. ↑  "SUPREMO Complete Biodata". *supremo.nic.in*. பார்க்கப்பட்ட நாள் 2022-12-25.
5. ↑  "1987-batch IAS officer Amir Subhani is Bihar's first chief secretary from minority group". *The New Indian Express*. பார்க்கப்பட்ட நாள் 2022-12-25.
**கு. பழனி** (K. Palani) ஒரு இந்திய அரசியல்வாதியும் தமிழகத்தின் 15 ஆவது சட்டமன்ற உறுப்பினரும் ஆவார். இவர் 2016 ஆம் ஆண்டு தமிழக சட்டமன்றத் தேர்தலில் காஞ்சிபுரம் மாவட்டம் ஸ்ரீபெரும்புதூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பிரானார். இவர் தன்னை எதிர்த்துப் போட்டியிட்ட இந்திய தேசிய காங்கிரஸ் வேட்பாளர் செல்வ பெருந்தகையை விட 10,216 வாக்குகள் அதிகம் பெற்று வெற்றி பெற்றார். இவர் இவரது தந்தையார் குமாரசாமி ஆவார். இவர் காஞ்சிபுரம் மாவட்டத்தில் பரணிபுதூரில் வசித்தார். இவர் முன்னதாக அனைத்திந்திய அண்ணா திராவிட முன்னேற்றக் கழகத்தின் குன்றத்தூர் ஒன்றியத்தின் செயலாளராகவும், ஊராட்சி ஒன்றியக் குழுத் தலைவராகவும் இருந்துள்ளார்.

மேற்கோள்கள்
-----------



1. ↑  "15 Assembly Members". Tamil Nadu Government. Archived from the original on 2016-08-22. பார்க்கப்பட்ட நாள் 3 ஏப்ரல் 2019. `{{cite web}}`: Check date values in: `|accessdate=` (help)
2. ↑  "2016 ஸ்ரீபெரும்புதூர்(தனி) சட்டமன்றத்தேர்தல் முடிவுகள்". Tamil.Oneindia.com. பார்க்கப்பட்ட நாள் 3 ஏப்ரல் 2019. `{{cite web}}`: Check date values in: `|accessdate=` (help)
**குடிசெட்லு பிரசன்ன திம்மராய சுவாமி கோயில்** தமிழ்நாட்டில் கிருஷ்ணகிரி மாவட்டம், குடிசெட்லு என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தத பாலேகார் என்ற மன்னரால் கட்டப்பட்டதாக கருதப்படுகிறது.

கோயில் அமைப்பு
--------------

இக்கோயிலின் முன்புறம் புஷ்கரணி தீர்த்தம் என்ற திருக்குளம் உள்ளது. கோயிலின் முகப்பில் ஐந்துநிலை இராசகோபுரம் உள்ளது. இராசகோபுரத்தின் எதிரில் வீர ஆஞ்சனேயர் சந்நிதி அமைந்துள்ளது. கருட கம்பத்தையும், துவஜஸ்தம்பத்தையும் கடந்து உள்ளே சென்றால், கருவறையில் நின்ற கோலத்தில் திம்மராயர் திருமகள், மண்மகளுடன் உள்ளார். இவருக்கு நேரெதிரில் கருடாழ்வார் சேவை சாதித்தபடி உள்ளார். கருவறையின் இடதுபுறம் தும்பிக்கை ஆழ்வார் எனப்படும் பிள்ளையாரின் சந்நிதி உள்ளது. பக்தர்கள் அமைதியாக தியானிக்க இங்கு தியான மண்டபம் உள்ளது.

விழாக்கள்
---------

இக்கோயிலில் ஒவ்வொரு ஆண்டும் பெப்ரவரி மாதம் பௌர்ணமியன்று திருவிழா நடத்தப்படுகிறது. பௌர்ணமிக்கு முன்பின் என மொத்தம் ஒன்பது நாட்கள் விழா நடக்கிறது. அப்போது திருமண உற்சவம், கருடசேவை, தேர்த் திருவிழா பல்லக்கு உற்சவம் போன்றவை நடத்தப்படுகின்றன.

அமைவிடம்
--------

ஒசூரில் இருந்து பாகலூர் சென்று அங்கிருந்து பேரிகை செல்லும் வழியில் குடிசெட்லு என்ற சிற்றூரில் இக்கோயில் அமைந்துள்ளது. இது ஒசூரில் இருந்து 16 கிலோமீட்டர் தொலைவில் உள்ளது.

மேற்கோள்கள்
-----------

1. ↑  "ஓசூர் அருகே திம்மராய சுவாமி கோயில் தேரோட்டம்". *செய்தி*. தினகரன். 6 பெப்ரவரி 2018. Archived from the original on 2018-02-07. பார்க்கப்பட்ட நாள் 8 சூலை 2018. `{{cite web}}`: Check date values in: `|date=` (help)
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 109-111.
**ஏழாம் வேற்றுமை** என்பது தமிழில் பெயர்ச்சொல்லைத் தொடர்பு கேட்டா வார்த்தைகளை வழங்கும் ஓர் இலக்கணக் கூறு. இது "இட வேற்றுமை" என்று வழங்கப்படுகிறது. அதாவது தொழில் அல்லது வினை நிகழும் இடத்தைக் குறிப்பது. இடத்தோடு காலத்தையும் குறிப்பிடும்.

தொல்காப்பியம்
-------------

*வினைசெய் யிடத்தின் நிலத்தின் காலத்தின்*
*அனைவகைக் குறிப்பின் தோன்றும் அதுவே* 
என்று கூறுவது இதனைக் குறிப்பிடும்.

"முருகன் வள்ளியைக் கடையில் பார்த்தான்" என்னும் கூற்றில் *கடையில்* என்னும் சொல்லில் உள்ள இல் என்பது இடத்தைக் குறிக்கும் ஏழாம் வேற்றுமை. அது போலவே, "*முருகன் வள்ளியை அரைநொடியில் கண்டுபிடித்துவிட்டான்*" என்று கூறும்பொழுது "*அரைநொடியில்*" என்னும் சொல்லில் வரும் *இல்* காலத்தைக் குறிக்கின்றது.

இந்த ஏழாம் வேற்றுமையின் பொருளானது பொருள்,இடம், காலம், சினை, குணம், தொழில் என்னும் அறுவகைப் பெயர்களுக்கும்; தற்கிழமை (தன்னிலிருந்து பிரிக்கமுடியாத தொடர்பு), பிறிதின் கிழமை (பிற பொருளோடு தொடர்பு) என்ற இரண்டு வகைக் கிழமைப் பொருள்களுக்கும் இடமாக நிற்றலாகும் (கிழமை = உரிமை). இவ்வேற்றுமை இடப்பொருளையே உணர்த்தும்.
சான்று  

### பொருள் இடமானவை

மணியின்கண் ஒலி ---தற்கிழமை

மரத்தின்கண் பறவை --- பிறிதின் கிழமை

### **இடம்** இடமானவை

ஊரின்**கண்** உள்ளது வீடு - தற்கிழமை

ஆகாயத்தின் **கண்** பறப்பது கழுகு - பிறிதின் கிழமை

### காலம்

நாளின் **கண்** உள்ளதுநாழிகை - தற்கிழமை

வேனிற்**கண்** பூப்பது முல்லை - பிறிதின் கிழமை

### சினை

கையின் **கண்** உள்ளது விரல் - தற்கிழமை

கையின்**கண்** உள்ளது வளையல் - பிறிதின் கிழமை

### குணம்

சிவப்பின்**கண்** உள்ளது அழகு - தற்கிழமை

இளமையின் **கண்** வாய்த்தது செல்வம் - பிறிதின் கிழமை

### தொழில்

ஆட்டத்தின் **கண்** உள்ளது அபிநயம் - தற்கிழமை

ஆட்டத்தின் **கண்** பாடிய பாட்டு -பிறிதின் கிழமை

நன்னூல் நூற்பா
--------------

" ஏழனுருபு கண்ணாதி யாகும்
பொருள் முத லாறும் ஓரிரு கிழமையிமன்
இடனாய் நிற்ற லிதன் பொருளென்ப."

ஏழாம் வேற்றுமை உருபுகள்
-----------------------

ஏழாம் வேற்றுமை உருபுகள் கண் முதலாக இருபத்தெட்டும் பிறவும் ஆகும். 

1. கால்- ஊர்க்கால்
2. கடை - வேலின்கடை
3. இடை- நல்லாரிடை
4. தலை - வலைத்தலை
5. வாய் - கடல் வாய்
6. திசை - தேர்த்திசை
7. வயின் - அவர் வயின்
8. முன் - கற்றார் முன்
9. சார் - பொழில்சார்
10. வலம் - கைவலம்
11. இடம் - இல்லிடம்
12. மேல் - தலைமேல்
13. கீழ் - நிழற்கீழ்
14. புடை - எயிற்புடை ( எயில்- மதில்)
15. முதல் -இந்திரன் முதல்
16. பின் - காதலி பின்
17. பாடு -- நும்பாடு
18. அளை - கல்லளை
19. தேம் - கொடாய்த் தேத்து
20. உழை - அவணுழை
21. வழி - நிழல்வழி
22. உழி - உற்றுழி
23. உளி - காவுளி ( கா- சோலை)
24. உள் - குவட்டுள் (குவடு - மலை உச்சி)
25. அகம் - பல்லாரகத்து
26. புறம் - உயிர்ப்புறத்து
27. இல் - ஊரில்

ஆதி என்றதனால்  

பக்கல், பாங்கர், முகம், மாடு, பால், இன் - முதலானவையும் உருபாக வரும்
சான்று

* அவன் **பக்கல்**
* காட்டுப் **பாங்கர்**
* போர்**முகத்து**
* யாவர் **மட்டும்**
* அவன்**பால்**
* நாட்டின்

துணை நூல்
---------

* தொல்காப்பியம்
* நன்னூல். சொல்லதிகாரம். வேற்றுமையியல்.

மேற்கோள்
--------

1. ↑  தொல்காப்பியம், சொல்லதிகாரம், நூற்பா. 81
2. ↑  நன்னூல், சொல்லதிகாரம், நூற்பா. 301

| * பா
* உ
* தொ
வேற்றுமை |
| --- |
| 
முதல் வேற்றுமை **·** 
இரண்டாம் வேற்றுமை  **·** 
மூன்றாம் வேற்றுமை  **·** 
நான்காம் வேற்றுமை **·** 
ஐந்தாம் வேற்றுமை  **·** 
ஆறாம் வேற்றுமை **·** 
ஏழாம் வேற்றுமை  **·** 
எட்டாம் வேற்றுமை **·** 
வேற்றுமைத்தொகை **·** 
வேற்றுமையுருபு
 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lactarius (fish)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குதிப்பு**, **சள்ளை மீன்**, **சுதும்பு** (*False trevally*) என்பது லாக்டாரிடே குடும்பத்தைச் சேர்ந்த ஒரு மீன் இனம் ஆகும். அந்தக் குடும்பத்தின் தற்போது உள்ள ஒரே உறுப்பினர் இது மட்டுமே.

பரவல்
-----

குதிப்பு மீனானது இந்தியப் பெருங்கடல் மற்றும் கிழக்கு ஆப்பிரிக்காவிலிருந்து தென்கிழக்காசியா வரையிலும், மேற்கு பசிபிக் பெருங்கடலில் யப்பானில் இருந்து குயின்சுலாந்து ஆத்திரேலியா வரையிலும் உள்ளது. இது 15 முதல் 100 மீ (49 முதல் 328 அடி) ஆழத்தில் கடல் மற்றும் உவர் நீரில் காணப்படும் ஒரு கடலோர மீன் இனமாகும். இது ஒரு சுவையான மீன் என்பதால் உள்ளூர் மீன் வணிகத்தில் இது விரும்பப்படும் ஒரு முக்கிய இனமாக உள்ளது.

விளக்கம்
--------

குதிப்பு மீனின் மேல் உடல் பகுதியானது வெள்ளிநீல நிறத்திலும், அடிப்பகுதி வெள்ளி கலந்த வெள்ளை நிறத்திலும் காணப்படும். மீனின் கன்னச் செவுள்களில் கருப்பு புள்ளி காணப்படும். துடுப்புகள் வெளிர் மஞ்சள் நிறமானவை. இந்த இனம் 40 cm (16 அங்), வரை வளரும். இருப்பினும் பெரும்பாலானவை 30 cm (12 அங்) தாண்டாது.

காட்சியகம்
----------

* ஆந்திர மாநிலம், விசாகப்பட்டினம் இறங்கு மையத்தில் குதிப்பு மீன்கள்ஆந்திர மாநிலம், விசாகப்பட்டினம் இறங்கு மையத்தில் குதிப்பு மீன்கள்
* ஆந்திர மாநிலம், விசாகப்பட்டினம் இறங்கு மையத்தில் குதிப்பு மீன்கள்ஆந்திர மாநிலம், விசாகப்பட்டினம் இறங்கு மையத்தில் குதிப்பு மீன்கள்
* குதிப்பு மீன் விளக்கம்குதிப்பு மீன் விளக்கம்

குறிப்புகள்
-----------

1. 1 2  "Lactarius lactarius". *FishBase*. Ed. Ranier Froese and Daniel Pauly. October 2013 version. N.p.: FishBase, 2013.
**நாகர்கோவில் மணிமேடை சந்திப்பு** என்றும் **நாகர்கோவில் மணிக்கூண்டு** என்றும் அறியப்படுவது நாகர்கோவில் நகரின் மையத்தில் அமைந்துள்ள ஒரு மணிக்கூண்டு ஆகும். 19 ஆம் நூற்றாண்டின் பிற்பகுதியில் நாகர்கோவிலுக்கு வந்த ஐரோப்பிய மிஷனரி அருட்திரு டதி என்பவரால், திருவிதாங்கூர் மஹாராஜாவிற்கு இந்த கோபுரத்தில் உள்ள கடிகாரம் வழங்கப்பட்டது. நாகர்கோவிலின் 
ஒரு முக்கிய அடையாளமான இது தற்போது புறக்கணிக்கப்பட்ட நிலையில் இருக்கிறது. இதை சாி செய்ய நிபுணர் இல்லாததால் இந்த கடிகாரத்தில் தற்போது மணி அடிப்பதில்லை.

வரலாறு
------

1893 இல் திருவாங்கூர் மன்னர் ஸ்ரீ மூலம் திருநாளின் வருகையின் நினைவாக நாகர்கோவிலின் மையப்பகுதியில் இந்த மணி மேடை கட்டப்பட்டது. இது இங்கிலாந்தைச் சார்ந்த ஹோஜியோர் எப் மற்றும் எஸ்.ஹோர்ஸ்லி அகியோரால் வடிவமைக்கப்பட்டது. அந்த ஆண்டின் பிப்ரவரி 15 ம் தேதி மகாராஜா அதை துவக்கி வைத்தார். லண்டன் டெர்பிஷையரிலுள்ள, டெர்பி குழுமத்தின் கொல்லரால் கடிகாரத்தின் ஊசல் செய்யப்பட்டது. கடிகாரம், எடை தாங்கிய 60 அடி நீளமுள்ள சங்கிலியுடன் இணைத்து கப்பி மூலம் புவிஈர்ப்பு விசையால் இயக்கப்படுகிறது. 2009 ஆம் ஆண்டில் நாகர்கோவில் நகராட்சியால் மணி மேடையை 
வல்லுநர்களிடம் பழுதுபார்ப்பதற்காக ஒப்படைக்கப்பட்டது. புரவலரால் 2010 மற்றும் 2012 ல் இரண்டு முறை கோபுரத்தை ரூ. 4 லட்சம் செலவில் புதுப்பிக்கப்பட்டது. திருவனந்தபுரத்தைச் சார்ந்த ரிச்சர்ட் எனும் தொழில்நுட்ப வல்லுநர் தான் பொதுவாக கடிகாரத்தை சரிசெய்வார். அவரது மரணத்திற்கு பிறகு கடிகாரம் மணியடிப்பதை நிறுத்திவிட்டது.[].

மேற்கோள்கள்
-----------



1. ↑  ""Time stands still at Nagercoil’s clock tower"". The Hindu. January 29, 2014.
சுசிலா நய்யார்
**சுசிலா நய்யார் (Sushila Nayyar)** (1914 – 2000) என்பவர் காந்தியின் தனிச் செயலாளராக இருந்த பியாரேலால் நய்யாரின் தங்கை ஆவார். மேலும் இவர் காந்தியின் தனி மருத்துவராக இருந்தவரும் ஆவார்.

வாழ்க்கை வரலாறு
---------------

இவர். தற்போதய பாகித்தானில் இருக்கும், பஞ்சாபின் கஞ்சாஹ் பகுதியில் 1914இல் பிறந்தார். தன் பதின்ம வயதில் தில்லி லேடி ஹார்டிஞ்ச் மருத்துவக் கல்லூரியில் மருத்துவம் படிக்க வந்தார். 1939 இல் இவர் தன் அண்ணனுடன் சேவா கிராமத்துக்கு வந்தார். விரைவில் காந்தியின் நெருங்கிய நண்பராக ஆனார். அவரது வருகையைத் தொடர்ந்து வர்தா பகுதியை கொள்ளை நோயான காலரா தாக்கியது, ஒற்றை மருத்துவராக சுசிலா நய்யார் அதை உறுதியாகக் கையாண்டதைப் பார்த்து காந்தி அவரைத் தனது தனி மருத்துவராக நியமித்தார். 1942 இல் இவர் மருத்துவ முதுகலைப் பட்டம்பெற்று மீண்டும் காந்தியிடம் வந்து சேர்ந்து, வெள்ளையனே வெளியேறு போராட்டத்தில் ஈடுபட்டார். அதே ஆண்டு இவர் பூனேயில் உள்ள ஆகா கான் அரண்மனையில் பிற காந்தியவாதிகளுடன் சேர்த்து சிறை வைக்கப்பட்டார்.

1944 இல் இவர் சேவாகிராமத்தில் ஒரு சிறு மருத்துவ மையத்தை அமைத்தார், ஆனால் அது விரைவில் வளர்ந்து ஆசிரமத்தின் அமைதியை பாதித்ததால், வார்தாவில் பிர்லாக்களால் நன்கொடையாக அளிக்கப்பட்ட ஒரு விருந்தினர் இல்லத்திற்கு மாற்றினார். 1945 ஆம் ஆண்டில் இந்த சிறு மருத்துவமனை அதிகாரப்பூர்வமாக கஸ்தூர்பா மருத்துவமனை (தற்போது மகாத்மா காந்தி மருத்துவ அறிவியல் நிறுவனம்) என்று பெயர் சூட்டப்பட்டது. இந்தக் காலகட்டமானது, மிகவும் மோசமாக இருந்தது; இந்து தீவிரவாதிகள் காந்தியைக் கொல்ல பல முயற்சிகளை மேற்கொண்டனர். இறுதியாக இதைச் செய்தவர் நாதுராம் கோட்சே ஆவார். 
தாக்குதல்கள் குறித்து சுசிலா நய்யார் பல சந்தர்ப்பங்களில் சாட்சியம் அளித்தார். 1948 ஆம் ஆண்டில் காந்தி கொலை தொடர்பாக கபூர் கமிஷன் முன்பாக தோன்றி சாட்சியளித்தார்.

காந்தியின் படுகொலைக்குப் பிறகு அமெரிக்காவுக்குச் சென்று ஜான்ஸ் ஹாப்கின்ஸ் பொது சுகாதாரப் பள்ளியில் மேற்கல்வி படித்த சுசிலா நய்யார், பொது மருத்துவத்தில் இரண்டு பட்டங்களைப் பெற்றார். 1950இல் இந்தியாவுக்குத் திரும்பி பரிதாபாத்தில் காசநோய் மருத்துவமனையை நிறுவினார். காந்தி நினைவு தொழுநோய் அறக்கட்டளை ஒன்றின் தலைவராகவும் இருந்தார்.

1952இல் தேர்தல் அரசியலில் நுழைந்து தில்லி சட்டமன்ற உறுப்பினரானார். 1952 முதல் 1955 வரை நேருவின் அமைச்சரவையில் மத்திய சுகாதாரத் துறை அமைச்சராக பதவி வகித்தார். பின் இவர் 1955 முதல் 1956 வரை தில்லி சட்டமன்ற சபாநாயகராக இருந்தார். 1957 இல், இவர் மக்களவைக்குத் தேர்ந்தெடுக்கப்பட்டு 1971 வரை பணியாற்றினார். 1962 ஆம் ஆண்டு முதல் 1967 வரை அவர் மீண்டும் மத்திய சுகாதார அமைச்சராக இருந்தார். இக்காலத்தில் இந்திரா காந்தியுடன் கருத்து வேறுபாடு ஏற்பட்டு ஜனதா கட்சிக்குச் சென்றார். ஒரு கட்டத்தில் அரசியலிலிருந்து விலகி சேவைக்குத் திரும்பினார். 1969இல் மகாத்மா காந்தி இன்ஸ்டிடியூட் ஆஃப் மெடிக்கல் சயின்சஸ் என்ற அமைப்பைத் துவக்கினார், அதை வளர்த்து, விரிவாக்க வேண்டும் என்று அவர் உறுதிபூண்டிருந்தார். 2001 சனவரி 3 ஆம் நாள் மாரடைப்பு காரணமாக அவர் இறந்தார். இவர் இறுதிவரை திருமணம் செய்துகொள்ளாமல் வாழ்ந்துவந்தார்.

மேற்கோள்கள்
-----------

1. ↑  ஷங்கர் (30 அக்டோபர் 2018). "முன்னோடிப் பெண்கள்: காந்தி இட்ட தீ". *கட்டுரை*. இந்து தமிழ். பார்க்கப்பட்ட நாள் 24 செப்டம்பர் 2018. `{{cite web}}`: Check date values in: `|accessdate=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Persicaria|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குன்மகுடோரி, தும்பக்கோடாரி, கும்பகோடாரி** (*Persicaria hydropiper*, syn. *Polygonum hydropiper), also known as water pepper, marshpepper knotweed, arse smart* or *tade*) என்ற பெயர்களால் அழைக்கபடுவது பாலிகோனேசியே குடும்பத்தைச் சேர்ந்த ஒரு தாவரமாகும். இது ஆத்திரேலியா, நியூசிலாந்து, ஆசியா, ஐரோப்பா, வட அமெரிக்கா என பரவலாக காணப்படுகிறது. இந்த தாவரம் ஈரமான இடங்களிலும் ஆழமற்ற நீர்ப் பகுதிகளிலும் வளரும். இதில் பயிரிடப்பட்ட வகைகள் கிழக்காசியாவில் அவற்றின் கடுமையான காரச் சுவைக்காக உண்ணப்படுகின்றன.

விளக்கம்
--------

 *குன்மகுடோரியின்* தண்டு, இலைகளின் அடிப்பகுதியில் உறையிடப்பட்ட 'முனை'களைக் காணலாம்
குன்மகுடோரியானது 20 முதல் 70 cm (8 முதல் 28 அங்) உயரம் வரை வளரக்கூடிய நேரான தண்டு கொண்ட ஆண்டுத் தாவரமாகும். இலைகள் கிட்டத்தட்ட காம்புகளற்று இருக்கும். இலைப்பரப்பு குறுகலான வடிவில் சற்று நீண்டு உச்சியில் குறுகியதாக உள்ளன. வெள்ளைப் பூக்கள் கொண்டவை.

காட்சியகம்
----------

* 
* 
* 
*

மேற்கோள்கள்
-----------

1. ↑  The Plant List, *Persicaria hydropiper* (L.) Delarbre
2. ↑  [Merriam-Webster Dictionary] *arsesmart*
3. ↑  Flora of China, *Polygonum hydropiper* Linnaeus, 1753. 辣蓼 la liao
4. ↑  Dennis I. Morris DI (2009) Polygonaceae, version 2009:1. In MF Duretto (Ed.) Flora of Tasmania Online. 17 pp. (Tasmanian Herbarium, Tasmanian Museum & Art Gallery: Hobart). ISBN 978-1-921599-30-9.
5. ↑  Biota of North America Program 2014 county distribution map
6. ↑  Altervista Flora Italiana, *Persicaria hydropiper* (L.) Spach includes photos, drawings, European distribution map
7. ↑  "Water pepper: *Persicaria hydropiper*". NatureGate. பார்க்கப்பட்ட நாள் 2013-12-30.
**குமாவுன் மஸ்தீஃப் (** **Kumaon Mastiff** (குமவுனி: सिप्रो कुकुर), இது **இந்திய மஸ்தீஃப்** மற்றும் **புல்லி** என்ற வேறு பெயர்களால் அழைக்கப்படுகிறது.  இது ஒரு அரிய காவல் நாய் இனமாகும். இது இந்தியாவின் உத்ரகண்ட் மாநிலத்தில் காணப்படுகிறது. இது முதன்மையான காவல் நாயாக மற்றும் கால்நடை பாதுகால் நாயாக குமாவுன் மலைப் பகுதிகளில் வளர்க்கப்பட்டு வந்தது. இது தற்போது அவை தோற்றிய பகுதியிலே கூட அரிதாகிவிட்டது.

பிறப்பிடம்
----------

இந்த நாய்கள் குமாவுன் வட்டாதர்தின் மலைப்பகுதிகளில் தோன்றியது.

தோற்றம்
-------

குமாவுன் மஸ்தீஃப் நாய்கள் மிக ஒல்லியான பெரிய நாய்களாகும். இவை  பெரிய சக்தி வாய்ந்த தலை மற்றும்  வலுவான கழுத்து கொண்டவை. இந்த நாய்களின் சராசரி உயரம் 28 அங்குலம் ஆகும்.

இவற்றின் தோற்றம் ஓல்ட் கிரேட் டேன்ஸ் நாயை ஒத்ததாக இருக்கும்.

குணம்
-----

இவை ஆக்கிரமிப்பு குணமுள்ள நாய்கள் மற்றும் பயிற்சி தேவைப்படக்கூடியவை. இந்த நாய்கள் பெரும் பாதுகாவல் திறன் கொண்டவை அந்நியர்கள் ஊடுருவாமல் பாதுகாக்கும் உள்ளுணர்வு கொண்டவை.

அருகிவரும் இனம்
---------------

இந்த இன நாய்கள் ஏறக்குறைய  150-200 வரையிலானவை மட்டுமே இந்தியாவின்   உத்ரகண்ட் மாநிலத்தின் குமாவுன் மலைப்பகுதிகளில் காணப்படுகின்றன.

இந்த நாய்கள் கனிசமான அளவு ஐரோபாவில் இருக்கலாம் என கருதப்படுகிறது, குறிப்பாக இத்தாலி மற்றும் பின்லாந்துd ஆகிய பகுதிகளில் 19 ஆம் நூற்றாண்டின் பிற்பகுதியில் இந்த இனத்தை விரும்பியவர்களால் அறிமுகப்படுத்தப்பட்டது.

மேற்கோள்கள்
-----------

1. 1 2  "Kumaon Mastiff-On the Verge of Extinction". mastiffdogsite.com. Archived from the original on மார்ச் 21, 2013. பார்க்கப்பட்ட நாள் March 31, 2013. `{{cite web}}`: Check date values in: `|archive-date=` (help)
2. 1 2  "Cypor Kukur". பார்க்கப்பட்ட நாள் March 31, 2013.
3. ↑  "Kumaon Mastiff Dog Breed Information". petsworld.in. பார்க்கப்பட்ட நாள் July 8, 2015.
4. ↑  "Endangered Breeds". BSL Information. பார்க்கப்பட்ட நாள் March 31, 2013.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**சுசேதா பைதே சாபேகர் (Sucheta Bhide Chapekar)** (பிறப்பு: 1948 திசம்பர் 6) இவர் ஓர் இந்திய பாரம்பரிய நடனக் கலைரும் மற்றும் நடன இயக்குனருமாவார் மேலும் இவர் பரதநாட்டியம் மூலம் நன்கு அறியப்படுகிறார். பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் ஒரு அறக்கட்டளையான "கலாவர்தினி" என்ற நிறுவனத்தின் நிறுவனருமாவார். அங்கு இவர் பரதநாட்டியத்தையும் கற்பிக்கிறார். இவர் சங்கீத நாடக அகாதமி விருதினையும் (2007) பெற்றவராவார்.

ஆரம்பம்
-------

1948 இல் பிறந்த சாபேகருக்கு 1963 ஆம் ஆண்டில் அரங்கேற்றம் இருந்தது. ஆச்சார்யா பார்வதி குமார் மற்றும் கே.பி. கிட்டப்பா பிள்ளை ஆகியோரின் கீழ் பயிற்சியினை பெற்றார். அடுத்தடுத்த ஆண்டுகளில், இவர் 1974 இல் சென்னை, மியூசிக் அகாதெமியில் ஒரு நிகழ்ச்சியை உள்ளடக்கிய பல உள்ளூர் இசை நிகழ்ச்சிகளில் பங்கேற்றார். திருமணத்திற்குப் பிறகு, இவர் புனேவிற்குச் சென்றார்.

நிகழ்ச்சி
---------

நீலக்கண்ணின் அழகு என்று அழைத்த ஜே. ஆர். டி டாடாவால் ஊக்கப்படுத்தப்பட்ட இவர், 1982 ஆம் ஆண்டில் முதல் முறையாக இந்தியாவுக்கு வெளியே நிகழ்ச்சி நடன நிகழ்ச்சிகளை நடத்தினார். சுற்றுப்பயணத்தின் போது, இவர் லண்டன், பாரிஸ் மற்றும் ரோட்டர்டாமில் நடன நிகழ்ச்சிகளை நிகழ்த்தினார். 1980 களில், இவர் தனது சொந்த மாநிலமான மகாராட்டிராவில் பல்வேறு இசை நிகழ்ச்சிகளை நடத்தினார். இந்த நேரத்தில்தான், பரதநாட்டியத்திற்கு மாநிலத்தில் பெரிய பின்தொடர்தல் இல்லை என்பதை உணர்ந்தார். பின்னர் தனது இசை நிகழ்ச்சிகளில் மராத்தி மற்றும் இந்தி பாடல்களை கலக்க வேண்டும் என்ற எண்ணம் வந்தது. இது இறுதியில் *நிருத்ய கங்கா* என்ற பாரதநாட்டிய இசை நிகழ்ச்சியை உருவாக்க வழிவகுத்தது. இது சுமார் 80 பாடல்களைக் கொண்டுள்ளது. இவை அனைத்தும் இந்துஸ்தானி பாரம்பரிய இசையை அடிப்படையாகக் கொண்டவை. பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் கலாவர்தினி என்ற ஒரு தொண்டு அறக்கட்டளையை சாபேகர் நிறுவினார்.

ஆவணப்படம்
---------

2008 ஆம் ஆண்டில், திரைப்படத் தயாரிப்பாளர் அமிர்தா மகாதிக்  இவரின் வாழ்க்கை மற்றும் பணிகள் குறித்து வயோமகமி என்ற ஒரு ஆவணப்படத்தை  இயக்கியுள்ளார். சாபேகரின் 60 வது பிறந்தநாள் கொண்டாட்டத்தின் ஒரு பகுதியாக, வயோமகமியை  கலாவர்தினி தயாரித்து மகாராட்டிராவின் புனே, கணேஷ் கலா கிரிதா மஞ்சில் காண்பிக்கப்பட்டது. பத்ம விபூசண் சோனல் மான்சிங் மற்றும் பிற பிரமுகர்கள் கலந்து கொண்ட ஒரு நிகழ்ச்சியில் சாபேகர் எழுதிய *நிருத்யாத்மிகா* என்ற புத்தகமும் வெளியிடப்பட்டது.

குடும்பம்
---------

சாபேகருக்கு திருமணமாகி, அருந்ததி பட்வர்தன் என்ற மகள் உள்ளார். இவரது மகளும் பயிற்சி பெற்ற நடனக் கலைஞராவார். 2007 ஆம் ஆண்டில், சாபேகருக்கு பாரம்பரிய நடனத்திற்கான பங்களிப்பிற்காக சங்கீத நாடக அகாதமி விருது வழங்கப்பட்டது.

குறிப்புகள்
-----------

1. ↑  "Dr. Smt. Sucheta Chapekar". Kalavardhini. Archived from the original on 8 ஆகஸ்ட் 2014. பார்க்கப்பட்ட நாள் 31 July 2014. `{{cite web}}`: Check date values in: `|archive-date=` (help)
2. ↑  "Dr. Sucheta Bhide Chapekar: 60th birthday celebrations at Pune". narthaki.com. 5 January 2009. பார்க்கப்பட்ட நாள் 16 March 2016.
3. ↑
4. ↑
5. ↑
6. ↑  TNN,"Dance festival to mark Sucheta Chapekar's 60th birthday", *Times of India*, 26 November 2008
**கும்ரத்து பள்ளத்தாக்கு** ( *Kumrat Valley* ) என்பது பாக்கித்தானின் கைபர் பக்துன்க்வா மாகாணத்தின் மேல் திர் மாவட்டத்தில் உள்ள ஒரு பள்ளத்தாக்காகும்.
இது பஞ்ச்கோரா ஆற்றின் கரையில் தால் நகரத்திலிருந்து சுமார் 45 நிமிடங்கள் தொலைவில் அமைந்துள்ளது. மேலும் இது கைபர் பக்துன்க்வாவின் மிகவும் பிரபலமான சுற்றுலாத் தலங்களில் ஒன்றாகும்.

ஒவ்வொரு கோடை காலத்திலும், நாட்டின் பல்வேறு பகுதிகளில் இருந்து சுமார் ஒரு மில்லியன் சுற்றுலாப் பயணிகள் இப்பள்ளத்தாக்கு அதன் பசுமை மற்றும் குளிர்ந்த வானிலைக்காக வருகை தருகின்றனர். ஈகைத் திருநாள் விடுமுறை நாட்களில், தினசரி அடிப்படையில் சுமார் 2,000 வாகனங்கள் இப்பகுதிக்குள் நுழைகின்றன. நான்கு சக்கர வாகனங்களைப் பயன்படுத்தி மட்டுமே இதை அணுக முடியும்.

முக்கிய அம்சங்கள்
-----------------

பசுமையான மேய்ச்சல் நிலங்கள், பனி மூடிய மலைகள், பஞ்சகோரா ஆறு, மூடுபனி மேடுகள் மற்றும் காடுகள் ஆகியவை இப்பகுதியின் ஈர்ப்புகளாகும். இது பல்வேறு தாவரங்கள் மற்றும் விலங்கினங்களின் வாழ்விடமாக செயல்படுகிறது.

பள்ளத்தாக்கின் மற்றொரு அம்சம் பஞ்சகோரா ஆற்றை ஒட்டிய சமதளத்தில் அமைந்துள்ள அதன் உயரமான தேவதாரு மரங்கள் ஆகும். பல இடங்களில், பஞ்ச்கோரா ஆறு கால்வாய்களாகப் பிரிகிறது. அதன் கரையில் சுற்றுலாப் பயணிகள் தங்குவதற்காக சில தற்காலிக முகாம்கள் அமைக்கப்பட்டுள்ளன. இங்கும் பல அருவிகள் உள்ளன.

காடழிப்பு
---------

தேவதாரு காடுகள் இப்பள்ளத்தாக்கில் வேகமாக அழிந்து வருகிறது. மேலும் கடுமையான குளிர்காலத்தில் வெப்பத்திற்காகவும் சமையல் நோக்கங்களுக்காகவும் உள்ளூர்வாசிகளாலும் இது எரிபொருளாகப் பயன்படுத்தப்படுகிறது. பள்ளத்தாக்கின் மக்கள், 2010களில், இயற்கை எரிவளி வசதி செய்து கொடுத்தால், தேவதாரு மரங்களை வெட்டுவதை நிறுத்தத் தயார் என்று அரசுக்குத் தெரிவித்தனர். ஆனால், அவர்களின் கோரிக்கைக்கு அரசு செவிசாய்க்கவில்லை.

சான்றுகள்
---------

1. ↑  "Kumrat Valley - 18 Places to See". *www.manhoos.com*. Archived from the original on 14 ஆகஸ்ட் 2018. பார்க்கப்பட்ட நாள் 14 August 2018. `{{cite web}}`: Check date values in: `|archive-date=` (help)
2. ↑  Khan, Omar Mukhtar (2020-09-16). "Kumrat valley — the hidden gem of Khyber Pakhtunkhwa". *DAWN.COM* (in ஆங்கிலம்). பார்க்கப்பட்ட நாள் 2021-09-11.
3. 1 2  "'Illegal construction' scars Kumrat Valley". *The Express Tribune* (in ஆங்கிலம்). 2021-09-11. பார்க்கப்பட்ட நாள் 2022-04-24.
4. ↑  "A little piece of paradise". *The Express Tribune* (in ஆங்கிலம்). 2021-08-29. பார்க்கப்பட்ட நாள் 2022-04-24.
5. ↑  "Kumrat Valley (Dir) - 2021 All You Need to Know BEFORE You Go (with Photos)". *Tripadvisor* (in ஆங்கிலம்). பார்க்கப்பட்ட நாள் 2021-09-11.
6. ↑  "Kumrat Valley - 18 Places to See". *www.manhoos.com*. Archived from the original on 14 ஆகஸ்ட் 2018. பார்க்கப்பட்ட நாள் 14 August 2018. `{{cite web}}`: Check date values in: `|archive-date=` (help)"Kumrat Valley - 18 Places to See" பரணிடப்பட்டது 2022-10-23 at the வந்தவழி இயந்திரம். *www.manhoos.com*. Retrieved 14 August 2018.
7. ↑  Khan, Omar Mukhtar (2020-09-16). "Kumrat valley — the hidden gem of Khyber Pakhtunkhwa". *DAWN.COM* (in ஆங்கிலம்). பார்க்கப்பட்ட நாள் 2022-04-24.
8. ↑  Jan, Syed Zahid (2017-12-28). "Deodar forest fast depleting in Dir's Kohistan valley". *DAWN.COM* (in ஆங்கிலம்). பார்க்கப்பட்ட நாள் 2022-04-24.

விக்கிமீடியா பொதுவகத்தில்,  
 ***கும்ரத்து பள்ளத்தாக்கு***   
என்பதில் ஊடகங்கள் உள்ளன.
**ககனபள்ளி ராதா தேவி** (Kagganapalli Radha Devi) இந்தியாவைச் சேர்ந்த ஆர்வலர் ஆவார். இந்துக் கோவில்களில் தலையை மொட்டியடிப்பதற்கு ஆண் முடிதிருத்தும் பணியாளர்களை மட்டுமே பயன்படுத்துவதற்கு எதிர்ப்பு தெரிவித்து வெற்றி பெற்றார். திருமலை திருப்பதி தேவஸ்தானம் பெண் முடிதிருத்தும் பணியாளர்களை நியமிக்க ஒப்புக்கொண்டது. இவரது பணியினை அங்கீகரித்து நாரி சக்தி விருது வழங்கப்பட்டது.

வாழ்க்கை
--------

இவர், ஆந்திரப் பிரதேச பெண்கள் முடிதிருத்தும் சங்கத்தின் தலைவராகவும், திருமலை திருப்பதி தேவஸ்தானத்தின் மகளிர் முடிதிருத்தும் சங்கத்தின் தலைவராகவும் இருக்கிறார். பெண்கள் என்பதால் இந்துக் கோயில்களில் தாங்கள் ஒதுக்கப்படுவதாக கோயிலில் முடிதிருத்தும் பெண்கள் இவரிடம் தெரிவித்தனர். இவர், அவர்களின் வழக்கை வென்றெடுக்க முடிவு செய்தார்.

செயல்பாடுகள்
------------

 திருப்பதி வெங்கடாசலபதி கோயிலில் பெண்கள் பகுதி 97 , 99 இல் பெண்களுக்கு முடி எடுக்கப்படுகிறது
ஆந்திராவின் திருமலையில் உள்ள [[வெங்கடாசலபதி கோயிலில் பல பக்தர்கள் தினமும் கடவுளுக்கு மொட்டையடித்துக் கொள்கிறார்கள். ஒவ்வொரு நாளும் சேகரிக்கப்பட்ட முடியின் அளவு ஒரு டன்னுக்கு மேல் சேர்கிறது. இவ்வாறு சேகரிக்கப்படும் முடியானது பெரிய கிடங்குகளில் சேமிக்கப்படுகிறது. மேலும் இது சர்வதேச அளவில் விற்கப்படுகிறது, இது கோயிலுக்கு கணிசமான லாபத்தை உருவாக்குகிறது. முடி உயர் தரம் வாய்ந்தது. இந்தியாவுக்கு வெளியே செயற்கை முடி (விக்) தயாரிக்க பயன்படுவதால் அதன் விலை கிலோ $166 டாலர் வரை இருக்கும்.

2004ஆம் ஆண்டில் பழமைவாதிகளிடமிருந்து இதற்கு ஒரு எதிர்வினை ஏற்பட்டது. அவர்கள் சடங்கு முறையில் சேகரிக்கப்பட்ட தலைமுடியிலிருந்து தயாரிக்கப்பட்ட செயற்கை முடியை அணிய முடியாது என்று கூறினர். பல விக்குகள் அழிக்கப்பட்டன. ஆனால் முடியின் விலை நிலையானதாகவே இருந்தது. இவ்வாறு மொட்டையடிக்கும் பாரம்பரியம் நயீ சமூகத்தைச் சேர்ந்த ஆண்களிடமே இருந்தது. இது சில பாகுபாடுகளையும் பெண்களிடமிருந்து கோரிக்கைகளையும் ஏற்படுத்தியது. இராதா தேவி தலைமையிலான ஆர்ப்பாட்டம் ஆட்சேபனைகளைத் தகர்த்ததுடன், இந்தியாவின் இந்தியக் குடியரசுத் தலைவர் ராம் நாத் கோவிந்த் வழங்கிய நாரி சக்தி விருதுடன் இவர் அங்கீகரிக்கப்பட்டார். அனைத்துலக பெண்கள் நாள் அன்று புது தில்லியிலுள்ள குடியரசுத் தலைவர் இல்லத்தில் இந்த விருதுகள் வழங்கப்பட்டன. அப்போது அமைச்சர் மேனகா காந்தியையும், பின்னர் பிரதமர் நரேந்திர மோதியையும் சந்தித்தார்.

மேற்கோள்கள்
-----------

1. 1 2 3  **Lua error in Module:Citation/CS1/Utilities at line 206: Called with an undefined error condition: err\_numeric\_names.**
2. ↑  "Ms. Kagganapalli Radha Devi - #NariShakti Puraskar 2018 Awardee in Individual category". *Ministry of WCD (India)*. 8 March 2019. பார்க்கப்பட்ட நாள் 8 March 2019.
3. ↑  "Ms. Kagganapalli Radha Devi - #NariShakti Puraskar 2018 Awardee in Individual category". *Ministry of WCD (India)*. 8 March 2019. பார்க்கப்பட்ட நாள் 8 March 2019.`{{cite web}}`: CS1 maint: url-status (link)
4. ↑  Mohammed, Irfan (20 March 2019). "India president confers Manju with Nari Shakti Puraskar award". *Saudigazette* (in English). பார்க்கப்பட்ட நாள் 9 January 2021.`{{cite web}}`: CS1 maint: unrecognized language (link)
**குயிரினோ** (Quirino) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கபரோகுயிஸ் ஆகும். இது 1966 ஆம் ஆண்டில் ஸ்தாபிக்கப்பட்டது. இம்மாகாணத்தில் 132 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர் ஜுனி எல். குவா (Junie E. Cua) ஆவார். இதன் மொத்த நிலப்பரப்பளவு 2,323.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குயிரினோ மாகாணத்தின் சனத்தொகை 188,991 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 54ஆம் மாகாணமாகவும் சனத்தொகையின் அடிப்படையில் 73ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 11 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**கருப்பின இயற்பியலாளர்களுக்கான தேசிய அமைப்பு** (*National Society of Black Physicists*, NSBP) என்பது 1977ஆம் ஆண்டு ஐக்கிய அமெரிக்காவில் உருவாக்கப்பட்ட ஓர் அமைப்பாகும். இவ்வமைப்பு புலம்பெயர்ந்த ஆப்பிரிக்க இயற்பியலாளர்களின் தொழில்திறனை மேம்படுத்துவதற்கும் இயற்பியல் மாணவர்களிடையே பன்னாட்டு அளவில் அறவியல் அமைப்பை ஏற்படுத்துவதற்கும் உருவானது.

வரலாறு
------

1973 ஆம் ஆண்டு பிஸ்க் பல்கலைக்கழகத்தில் ஆர்வமுடைய இயற்பியலாளர்கள் குழு கூடி, சிறப்பு மிக்க மூன்று ஆப்பிரிக்க–அமெரிக்க இயற்பியலாளர்களுக்குச் சிறப்பு செய்தனர்.]]. இவ்வமைப்பு 1977 இல் மார்கன் மாநிலப் பல்கலைக்கழகத்தால் உருவாக்கப்பட்டு வால்டர் ஈ. மசே, ஜேம்ஸ் தவேன்போர்ட் ஆகியோரால் மேலாளப்பட்டது.

செயல்பாடுகள்
------------

ஒவ்வொரு ஆண்டும் இவ்வமைப்பு பிப்ரவரி மாதத்தில் கருத்தரங்கம் நடத்துகிறது. அறிவியல் நிகழ்ச்சிகள், மாணவர்களின் தொழில்திறன் மேம்பாடு, புத்தாக்க அறிவியல் கண்காட்சி வேலைவாய்ப்பு கண்காட்சி போன்றவை நடைபெறுகின்றன.

உலகளவில் இயற்பியல் சார்ந்த செயல்பாடுகளில் ஈடுபடுவதே இதன் முதன்மை நோக்கம். நோபல் பரிசாளர் அப்துஸ் சலாம் இவ்வமைப்பின் தலைவராக இருந்தார். சார்லஸ் பிரௌன் இவ்வமைப்பில் உறுப்பினராக இருந்தனர். இவர்கள் இணைத்து EBSI எனும் அமைப்பை ஏற்படுத்தினர். இவ்வமைப்பு அறிவியல் தொழில்நுட்பம் சார்ந்த கூட்டமைப்பை ஆப்பிரிக்க, அமெரிக்க நாட்டு இயற்பியல் அறிஞர்கள், பொறியாளர்கள், தொழில்நுட்பாளர்கள் ஆகியோரை ஒருங்கிணைத்து மனித ஆற்றலை மேம்படுத்துவதே ஆகும்.

குறிப்பிடத்தக்க உறுப்பினர்கள்
-----------------------------

நீல் திகிராசே தய்சன் உரொனால்டு எல். மாலெட் ஆகியோர் இக்கழகத்தில் இணைந்திருந்தனர். சர்லே ஆன் ஜாக்சன் இதன் தலைவராக இருந்தார். 2022 ஆண்டில் கக்கீர் ஒலியூசே தலைவராக இருந்தார்.

மேற்கோள்கள்
-----------

1. 1 2 3   *African Americans in Science*. ABC-CLIO. பக். 524–526. பன்னாட்டுத் தரப்புத்தக எண்:978-1-85109-998-6. . 
[*தொடர்பிழந்த இணைப்பு*]
2. ↑  National Society of Physicists. "NSBP History". *nsbp.org*. பார்க்கப்பட்ட நாள் 7 July 2022.
3. ↑  Davenport, James (1993). "The National Society of Black Physicists: Reflections on Its Beginning". in Mickens, Ronald. *The African American Presence in Physics*. Atlanta: Horton Lind Communication. பக். 6-12. .
4. ↑  "Neil deGrasse Tyson". American Museum of Natural History. Archived from the original on 2014-10-22. பார்க்கப்பட்ட நாள் 2014-09-16.
5. ↑  "Biography, Bibliography and Professional Summary of Ronald L. Mallett, Professor, Department of Physics" (PDF). *Phys.uconn.edu*. April 2003. பார்க்கப்பட்ட நாள் 10 July 2018.
6. ↑  Clarence G. Williams (February 2003). *Technology and the Dream: Reflections on the Black Experience at MIT, 1941-1999*. MIT Press. பக். 220. பன்னாட்டுத் தரப்புத்தக எண்:978-0-262-73157-7. .
7. ↑  "Officers". *National Society of Black Physicists*. பார்க்கப்பட்ட நாள் 7 October 2022.

வெளி இணைப்புகள்
---------------

* National Society of Black Physicists

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| மற்றவை | 
* SNAC
* IdRef

 |
**அம்மணீசுவரர் கோயில்** தமிழ்நாட்டில் கோயம்புத்தூர் மாவட்டம், குரும்பபாளையம் என்னும் ஊரில் அமைந்துள்ள சிவன் கோயிலாகும்.

இங்கு மேற்கு பார்த்த மூன்று சிவ லிங்கங்கள் அமைந்துள்ளது சிறப்பாகும்.

அகத்தியர் தனி சன்னதியில் காட்சியளிக்கிறார்.

இந்த திருக்கோவில் கொங்கு சோழர் காலத்தில் கட்டப்பட்டது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

தஞ்சை பெரிய கோவில் இராச இராச சோழன் கட்டிய பிறகு சோழர்கள் தங்கள் ஆட்சி செய்த அனைத்து பகுதிகளிலும் சைவ திருத்தலங்களை உருவாக்கி சிவனுக்கு கோவில் கட்டினர்.

கொங்கு நாட்டை ஆண்ட கொங்கு சோழரகள் தங்கள் பாளையங்களிலும் கோவில் கட்டினர்.

பொள்ளாச்சி என்பது முடி கொண்ட சோழநல்லூர் என்று பெயர் பெற்றிருந்தது இதன் மூலம் இங்கு சோழர்கள் ஆட்சி செய்துள்ளனர் அப்போது குரும்பபாளையம் என்ற ஊரில் அம்மணீசுவரர் திருக்கோவில் கட்டி வணங்கினார் என்ற செய்தி கல்வெட்டுகள் மூலம் அறிய முடிகிறது.

```
          நமசிவாய போற்றி
```

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது. கோவில் மேற்கு முகமாக அமைந்துள்ளது இங்கு அம்மன் சன்னதி இல்லை பிரம்மா சிவன் விட்டுணு என்று மூவரும் இங்கு லிங்க வடிவில் அமர்ந்திருக்கிறார்கள்

பூசைகள்
-------

இக்கோயிலில் ஒருகாலப் பூசை நடக்கின்றது.

ஆண்டு முழுவதும் மாத பிரதோசம் சனிப்பிரதோசம் பூசை சிறப்பாக நடைபெறுகிறது.

பௌர்ணமி பூசை மற்றும் அன்னதானம் நடைபெறுகிறது.

சித்திரை பவுர்ணமி நாட்களில் ஐம்பொன் உட்சவர்சிலை திருவீதி உலா உற்சவம் சிறப்பாக நடைபெறுகிறது. இங்குள்ள அகத்தியருக்கு மாதம் தோறும் ஆயில்ய நட்சத்திரத்தன்று சிறப்பு அபிசேக ஆராதனைகள் நடைபெறுகிறது மற்றும் இங்கு வாயு மூலையில் தெற்கு முகமாக அருள்பாலித்துக் கொண்டிருக்கும் காலபைரவருக்கு தேய்பிறை அட்டமி பூசை வெகு விமர்சையாக நடைபெறுகிறது. மற்றும் சிவகாமி அம்மை உடனமர் ஆனந்த நடராச பெருமான், மாணிக்கவாசகர், முருகர், சிவன் பார்வதி உற்சவமூர்த்திகள் உள்ளன மற்றும் வருடத்தில் ஆறு முறை மட்டும் நடக்கும் நடராச பெருமானுக்கு அபிசேகம் சிறப்பான முறையில் நடைபெற்றுக் கொண்டிருக்கிறது.

🔱சித்ரா பௌர்ணமி பூசை அன்று மாலை சூரியன் அத்தமனம் ஆகும் நேரத்தில் மும்மூர்த்திகளின் மேல் அத்தம சூரியனின் ஒளி படும் இது தனிச்சிறப்பாகும் மத்த எந்த தினங்களிலும் இல்லாமல் சித்ரா பௌர்ணமி அன்று மட்டும்தான் சூரியனின் ஒளி சிவன் மேல் படும்.🕉️

கோவிலை சுற்றி அமைதியான நிலை மற்றும் தவம் செய்யும் நிலை எந்த நேரங்களிலும் இருக்கும் பல சித்தர்களின் ஆத்மாக்கள் இங்கு வந்து தவம் செய்கின்றன 🌼

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**ஆனாபானாசதி** (Mindfulness of Breathing) புத்தபகவானால் அருளப்பட்ட தியானமுறைகளுள் ஒன்றாகும். ஆனாபானசதி என்பது விழிப்புடன் மூச்சினை அவதானித்தல் எனப் பொருள்படும். புத்தபகவானால் அருளப்பட்ட சத்திபாதன சூத்திரத்தில் ஆனாபானாசதி பற்றிக் குறிப்பிடப்பட்டுள்ளது. ஆனாபானாசதி (சமஸ்கிரதத்தில் ஆனாபானா ஸ்மிருதி) "ஆனா", "ஆபானா", "சதி" என்னும் சொற்களின் கூட்டாகும். ஆனா என்பது உட்சுவாசத்தினையும், ஆபானா என்பது வெளிச் சுவாசத்தினையும், சதி என்பது விழிப்புடனவதானித்தலையும் குறிக்கும்.

தியானமுறை
---------

இப்பயிற்சியை மேற்கொள்வதற்குச் சாதகன் வனத்திற்கோ, மரத்தின் அடிக்கோ, அல்லது வெறுமையான இடத்திற்கோ சென்று பத்மாசனமிட்டு அமர்ந்து தனது கண்களை மூடிக் கைகளை மடியில் வைத்து மனத்தை உடல் உணர்வுகளிற் செலுத்தி தனது உடல் தளர்வாயிருத்தலை உறுதி செய்யவேண்டும். இது மனத்தினை ஓரளவு அமைதியுறச் செய்வதற்கேயாம்.

பின் மனத்தைச் சுவாசத்திற் திருப்பவேண்டும். உள்மூச்சு, வெளிமூச்சு என்பன மூக்கு நுனியில் அல்லது மேலுதட்டில் செல்வதை விழிப்புடன் அவதானித்தல் வேண்டும். மூச்சை வலிந்து உள்ளிளுக்கவோ வெளியேற்றவோ கூடாது. மாறாக இயற்கையான மூச்சினை விழிப்புடன் அவதானிக்க வேண்டும்.

மேற்கோள்கள்
-----------

1. ↑  "Ānāpāna". *The Pali Text Society's Pali-English Dictionary*. Digital Dictionaries of South Asia, University of Chicago.`{{cite web}}`: CS1 maint: url-status (link)
2. ↑  *Majjhima Nikaya*, Sutta No. 118, Section No. 2; Satipatthana Sutta
3. ↑  "Ānāpānasati Sutra: Mindfulness of Breathing". *Majjhima Nikaya*. dhammatalks.org. 2006. 118. .
**வினோஜ் பி. செல்வம்** (*Vinoj P. Selvam*) ஓர் இந்திய அரசியல்வாதியும், தொழிலதிபரும் ஆவார்.இவர் தமிழ்நாட்டின் பாரதிய ஜனதா கட்சியின் மாநிலத் இளைஞரணித் தலைவராக உள்ளார்.

வாழ்க்கைக் குறிப்பு
-------------------

திருநெல்வேலி மாவட்டம் இராதாபுரம் ஊரில் வாழ்ந்த பன்னீர்செல்வம் என்பவரின் மகனாக 07 சூலை 1986 ஆம் நாள் பிறந்தார்.[] இவரது தந்தை தமிழ்நாடு வாணியர் பேரவையின் தலைவராக உள்ளார்.[]

இவர் 2007 ஆம் ஆண்டு தனது 21 வயதில் முதல் பாரதீய ஜனதா கட்சியில் இருந்து வருகின்றார். சூலை 2007 முதல் டிசம்பர் 2009 வரை தென் சென்னை மாவட்ட இளைஞர் அணி பொது செயலாளராகவும், சனவரி 2010 முதல் சூலை 2012 வரை இளைஞர் அணி மாநில செயற்குழு உறுப்பினர் மற்றும் சென்னை கோட்ட பொறுப்பாளராகவும், சூலை 2012 முதல் சூலை 2015 வரை இளைஞர் அணி மாநில செயலாளராகவும், சூலை 2015 முதல் சூன் 2016 வரை இளைஞர் அணி மாநில பொது செயலாளராகவும், சூன் 2016 முதல் தற்பொழுது வரை இளைஞர் அணி மாநில தலைவராகவும் இருந்து வருகின்றார்.[]

கல்வி
-----

இவர் தனது பள்ளி படிப்பை சென்னையில் உள்ள டி. ஏ. வி மேல்நிலைப் பள்ளியில் படித்தார்.[] அதனைத் தொடர்ந்து அம்பேத்கர் சட்டப் பல்கலைக்கழகத்தில் இளநிலை சட்ட படிப்பை படித்தார்.

அரசியல்
-------

கடத்த 2007 ஆம் ஆண்டில் இருந்து
பா. ஜ. க வில் உள்ளார். தற்போது நடைபெறவுள்ள 2021 ஆம் ஆண்டு தமிழக சட்டசபைக்கான தேர்தலில் துறைமுகம் தொகுதியிலிருந்து பா. ஜ. க சார்பில் போட்டியிட்டு அமைச்சர் பி.கே.சேகர்பாபுவிடம் தோல்வியை சந்தித்தார்

தொழில்
------

இவர் சென்னை செக்கர்ஸ் நட்சத்திர ஹோட்டல் மற்றும் ரோகிணி ஹோட்டல் நிர்வாக இயக்குனராக உள்ளார்.

மேற்கோள்கள்
-----------

1. ↑   *More people to join BJP: Youth wing president*. The Hindu. 03 Sep 2020. .
2. ↑  OMJASVIN M D, தொகுப்பாசிரியர் (25 March 2021). *DMK ‘Harbours’ hopes of another win from its bastion*. New Indian Express. .
3. ↑   *சென்னை, துறைமுகம் தொகுதி பாஜக வேட்பாளர் வினோஜ் பி செல்வம் வேட்பு மனு ஏற்பு*. தினத்தந்தி நாளிதழ். 21 March 2021. .
4. ↑   *BJP youth wing rally in Chennai today*. DECCAN CHRONICLE. 07 Aug 2017. .
**இரெஜினால்டு இலாசன் வாட்டர்பீல்டு** *(Reginald Lawson Waterfield)* (12 ஏப்பிரல் 1900 – 10 ஜூன் 1986, வுடுசுட்டன்) ஒரு பிரித்தானியக் குருதியியலாளரும் பயில்நிலை வானியலாளரும் ஆவர். இவர் வானியலிலும் வால்வெள்ளி ஒளிப்படவியலிலும் சிறப்புப் புலமை பெற்றிருந்தார். இவர் 1914 நவம்பர் 25 இல் பிரித்தானிய வானியல்கழகத்துக்கும்1915 நவம்பர் 10 இல் அரசு வானியல் கழகத்துக்கும் தேர்ந்தெடுக்கப்பட்டார். இந்த இரண்டு தேர்வுகளும் வில்லியம் எர்பெர்ட் சுட்டீவன்சனின் முன்மொழிவால் இயன்றன. இவர் 1931 இலிருந்து 1942 வரை பிரித்தானிய் வானியல் கழகத்தின் செவ்வாய்ப் பிரிவுக்கு இயக்குநராகவும் பின்னர்1954 இலிருந்து 1956 வரை அதன் தலைவராகவும் இருந்தார். இவர் தன் வானியல் ஆய்வுக்காக, 1942 இல் ஜாக்சந்குவில்ட் பதக்கத்தை வென்றார். இரண்டாம் உலகப் போருக்குப் பிறகு, போலியோ தாக்கத்தால் உருள்கதிரையைப் பயன்படுத்தலானார். 1645 வாட்டர்பீல்டு எனும் சிறுகோள் இவரது நினைவாகவும் இவரது ஒன்றுவிட்ட உடன்பிறப்பான வில்லியம் பிரான்சிசு எர்ழ்செல்(1886-1933) நினைவாகவும் பெயரிடப்பட்டது. எர்ழ்செலும் பிரித்தானிய வானியல் கழக உறுப்பினராகவும் அரசு வானியல் கழக ஆய்வுறுப்பினராகவும் திகழ்ந்தவர் ஆவார்.

இவர் புகழ்பெற்ற ஆசிரியரும் பாதிரியாருமான இரெஜினால்டு வாட்டர்பீல்டின் மகனாவர்.

நூல்கள்
-------

இவர் பின்வரும் இரண்டு வானியல் நூல்களை எழுதியுள்ளார்:-

• வானியலில் நூறாண்டுகள், 1938.

• சுழலும் வானகம், 1942.

நினைவேந்தல்கள்
--------------

QJRAS vol 28 (1987), p. 544

JBAA vol 97 (1987), p. 211

BMJ vol 293 (1986), p. 214

மேற்கோள்கள்
-----------

1. ↑  "1916MNRAS..77....1. Page 1". *articles.adsabs.harvard.edu*. பார்க்கப்பட்ட நாள் 2021-06-08.
2. ↑  "1914JBAA...25..111. Page 111". *articles.adsabs.harvard.edu*. பார்க்கப்பட்ட நாள் 2021-06-08.
3. ↑  "1914JBAA...25...58. Page 58". *articles.adsabs.harvard.edu*. பார்க்கப்பட்ட நாள் 2021-06-08.
4. ↑  "1916MNRAS..76..551. Page 551". *articles.adsabs.harvard.edu*. பார்க்கப்பட்ட நாள் 2021-06-08.
5. ↑  "1942MNRAS.102...41. Page 41". *articles.adsabs.harvard.edu*. பார்க்கப்பட்ட நாள் 2021-06-08.
6. ↑  "British Astronomical Association page". Archived from the original on 2016-06-20. பார்க்கப்பட்ட நாள் 2022-08-11.
7. ↑  "1908JBAA...19...65. Page 65". *articles.adsabs.harvard.edu*. பார்க்கப்பட்ட நாள் 2021-06-08.
8. ↑  Dictionary of Minor Planet Names by Lutz D. Schmadel, pg 127
9. ↑  "1987QJRAS..28..544H Page 544". *articles.adsabs.harvard.edu*. பார்க்கப்பட்ட நாள் 2021-06-08.
10. ↑  "1987JBAA...97..211H Page 211". *articles.adsabs.harvard.edu*. பார்க்கப்பட்ட நாள் 2021-06-08.
11. ↑  "BMJ Obituary" (PDF). *British Medical Journal*.`{{cite web}}`: CS1 maint: url-status (link)
**டுமாஸ் கடற்கரை** (*Dumas Beach*) என்பது அரபிக் கடலோரம் உள்ள ஒரு கடற்கரையாகும். இது குசராத் மாநிலத்தின் சூரத் நகரத்தின் தென்மேற்கில் 21 கிலோமீட்டர் (13 மைல்) தொலைவில் அமைந்துள்ளது. இது தென் குசராத்தின் ஒரு சுற்றுலா தலமாக உள்ளது. டுமாஸ் கடற்கரையானது, இந்தியாவில் அமானுசிய இடங்களாக கருதப்படும் இடங்களில், 35வது இடத்தை வகிக்கிறது.

கவரும் அம்சங்கள்
----------------

டுமாஸ் கடற்கரைக்கு அருகில் தர்யா கணேசர் கோவில் உள்ளது. இங்கு உள்ள கடைகளில் பஜ்ஜி, பாவ் பாச்சி, சுட்ட இனிப்புச் சோளம் போன்ற இந்திய தின்பண்டங்களுடன், சீன உணவுகள் விற்பனை செய்யப்படுகின்றன. சைவ உணவை விரும்புபவர்களுக்கும் சீன, இந்திய உணவுகள் இங்கு கிடைக்கின்றன. மொராஜி தேசாய் சாலை சந்திப்பில் கழிப்பறை வசதிகள் உள்ளன. அண்மையில் இந்தியப் பிரதமரான நரேந்திர மோதியால் "மொராரி தேசாய்" பெயரிலான சூரத் சர்வதேச விமான நிலையம் திறந்து வைக்கப்பட்டது. சூரத்தின் வரலாற்று சிறப்புமிக்க இடங்களை இங்கிருந்து விரைவில் கண்டுவர இயலும்.

கடற்கரையின் வினோதங்கள்
----------------------

இந்த கடற்கரை மணலில் இரும்புத் தாது அதிகமாக உள்ளதால் கடற்கரை மணலும், கரைக்கு அருகில் உள்ள கடல் நீரும் கருப்பு நிறம் கொண்டதாக காட்சியளிக்கின்றன. இந்த கடற்கரையில் இரவு நேரத்தில் பேய்கள் நடமாடுவதாகவும், விநோதமான குரல்கள் கேட்பதாகவும், இரவில் கடற்கரைக்குவரும் மனிதர்கள் மாயமாகிவிடுவதாகவும் பெரும்பாலான மக்கள் நம்புகின்றனர். இந்தக் கடற்கரையானது ஒரு காலத்தில் இடுகாடாக இருந்ததாக கருதப்படுகிறது.

மேற்கோள்கள்
-----------

1. ↑  "(Unknown)". October 2014.`{{cite web}}`: CS1 maint: url-status (link)
[*தொடர்பிழந்த இணைப்பு*]
2. 1 2  "35 Most Haunted Places in India: Real Stories and places". Holidify.com. Archived from the original on 2018-07-04. பார்க்கப்பட்ட நாள் 2019-03-04.
3. 1 2  "PHOTOS: 10 most haunted places in India". Daily Bhaskar. 2013-04-01.
**திபாங்கு அணை** (*Dibang Dam*) இந்தியாவின் அருணாச்சலப் பிரதேசத்தில் உள்ள திபாங்கு பள்ளத்தாக்கு மாவட்டத்தில் அமைக்கத் திட்டமிடப்பட்டுள்ளது. கற்காரை புவியீர்ப்பு வகை அணையாக இது கட்டப்படும். இவ்வாறு கட்டப்பட்டால், இது இந்தியாவின் மிகப்பெரிய அணையாகத் திகழும். 288 மீட்டர் (945 அடி) உயரமுள்ள உலகின் மிக உயரமான கற்காரை புவியீர்ப்பு அணையாகவும் சிறப்பு பெறும். 3,000 மெகாவாட் வரை நீர்மின்சாரத்தை வழங்கவும், திபாங் பள்ளத்தாக்கில் வெள்ளத்தை கட்டுப்படுத்தவும் திபாங் அணை உதவும்.

வரலாறு
------

திபாங்கு அணைக்கான அடிக்கல் 2008 ஆம் ஆண்டு சனவரி மாதம் 31 அன்று பிரதமர் மன்மோகன் சிங்கால் நாட்டப்பட்டது. ஆனால், இத்திட்டத்தின் கட்டுமானப் பணிகள் இன்னும் தொடங்கப்படவில்லை. 2013 ஆம் ஆண்டில் சுற்றுச்சூழல் மற்றும் வன அமைச்சகம் இத்திட்டத்தின் விண்ணப்பத்தை நிராகரித்தது. ஆனால் தேசிய நீர் மின்னாற்றல் ஆணையம் விண்ணப்பத்தை 2014 ஆம் ஆண்டு மீண்டும் சமர்ப்பித்தது. மேலும் அணை தன் தற்காலிக எதிர்மறையான சுற்றுச்சூழல் தாக்கங்கள் மற்றும் இடு மிசுமி பழங்குடியின மக்களின் கட்டாய இடமாற்றம் போன்ற காரணங்களுக்காக உள்ளூர் மற்றும் பன்னாட்டு அமைப்புகளின் எதிர்ப்பின் கீழ் உள்ளது.

மோடி அரசாங்கம் 2019 ஆம் ஆண்டு அணை கட்டும் திட்டத்திற்கு புதுப்பிக்கப்பட்ட அனுமதியை வழங்கியது. வெள்ளக் கட்டுப்பாடும், மின் உற்பத்தியும் திட்டத்தின் முக்கிய நோக்கங்களாகும். 2020 ஆம் ஆண்டு நிலவரப்படியும் அசாம், அருணாசலப் பிரதேசப் பகுதிகளில் உள்ள இரண்டு பெரிய அணை திட்டங்களான திபாங்கு மற்றும் தாழ் சுபன்சிரி ஆகிய இரு அணை திட்டங்களிலும் கட்ட்டுமான வேலைகள் முன்னேறவில்லை.

மேற்கோள்கள்
-----------

1. ↑  "Features". NHPC. பார்க்கப்பட்ட நாள் 6 August 2011.
2. ↑  Dibang Power Project. ProcessRegister.com. Retrieved 16 June 2013.
3. ↑  "Dibang Hydroelectric project yet to get nod". *Live Mint*. 31 January 2008. Retrieved 16 June 2013.
4. ↑  "Fresh shot at Dibang dam". The Telegraph - India. 21 April 2014. பார்க்கப்பட்ட நாள் 18 May 2014.
5. ↑  Pisharoty, Sangeeta Barooah (22 July 2019). "Explainer | The Controversy Surrounding Dibang Dam, India's Largest Hydropower Project". *The Wire*. பார்க்கப்பட்ட நாள் 2021-06-16.`{{cite web}}`: CS1 maint: url-status (link)
6. ↑  Talukdar, Sandipan (Nov 28, 2018). "Big Dams in Arunachal-Assam Border likely to Resume Work after NGT Green Signal". NewsClick.. பார்த்த நாள்: 27 December 2018.
7. ↑  Aggarwal, M. 2019. Hydropower: Dibang Dam Approval And Dam Safety. *Mongabay-India.* Available at:  (Accessed 18 September 2020).

வெளியிணைப்புகள்
---------------

* Dibang Project at NHPC